**Zápisnica zo zasadnutia Obecného zastupiteľstva**

**zo dňa 29. 4. 2013**

**Prítomní:** podľa prezenčnej listiny, ktorá tvorí súčasť zápisnice

Program:

1. Otvorenie a privítanie prítomných
2. Schválenie programu zasadnutia
3. Určenie overovateľov zápisnice a zapisovateľa
4. Kontrola uznesení
5. Schválenie VZN obce Veselé č. 1/2013

o určení výšky dotácie na prevádzku a mzdy na dieťa materskej

 školy a žiaka školských zariadení so sídlom na území obce Veselé

1. Určenie výšky finančného príspevku na záujmové vzdelávanie
2. Rôzne
3. Diskusia

1. Zasadnutie OZ otvorila V. Šipková, starostka obce. Na zasadnutí bolo prítomných 7 poslancov a zastupiteľstvo bolo uznášaniaschopné.

 2. V. Šipková, starostka obce prečítala program zasadnutia. Program zasadnutia bol schválený.

3. V. Šipková predložila návrh na určenie zapisovateľa zápisnice pracovníčku OcÚ Veselé Máriu Krátku a za overovateľov zápisnice a uznesení poslankyne Janku Kováčovú a Adrianu Duračkovú.

4. Uznesenia z predchádzajúceho zasadnutia prečítala hlavná kontrolórka obce p. Mária Horinová.

5. Starostka obce predložila poslancom na schválenie návrh VZN obce Veselé o určení výšky dotácie na prevádzku a mzdy na dieťa materskej školy a žiaka školských zariadení so sídlom na území obce Veselé. Tvorí prílohu zápisnice.

6. Návrhy na výšku finančného príspevku na záujmové vzdelávanie predložila prítomným starostka obce. Informovala prítomných o žiadostiach CVČ Piešťany a Rakovice o príspevok na činnosť. Po diskusii na danú tému obecné zastupiteľstvo prijalo uznesenie o určení výšky finančného príspevku na záujmové vzdelávanie.

7. Starostka obce informovala prítomných o potrebe vypracovania štúdie na vybudovanie pódia na verejnom priestranstve pri MŠ, z dôvodu realizácie kultúrno-spoločenských akcií v centre obce. Z tohto dôvodu je potrebná aspoň čiastočná rekonštrukcia budovy MŠ, z južnej časti.

V obci sa uskutočnil zber komunálneho odpadu do veľkokapacitných kontajnerov. Starostka obce informovala o vyvezení 17 kontajnerov odpadu.

Starostka obce informovala poslancov o riešení úpravy vlastníckych vzťahov k pozemkom. Žiadosť Ing. Ľubomíra Vala, Trebatice 210, nie je možné riešiť z dôvodu, že SPF Bratislava má s doterajšími nájomníkmi dotknutých parciel nájomné zmluvy, pravdepodobne na 15 rokov. Záväzkami z doterajších zmlúv je viazaný i nastávajúci majiteľ, t. z. Obec Veselé. Bližšie informácie nám zatiaľ neboli poskytnuté z dôvodu personálnych zmien v SPF.

Vzhľadom na to, že v obci bolo v havarijnom stave viac m2 miestnych komunikácií a tým i vyššie náklady oproti pôvodnej cenovej kalkulácii zo dňa 11. 4. 2013 s cenou 3059,-- €, aby sa dielo riadne dokončilo, bude potrebné uzatvoriť dodatok k zmluve. Bude potrebné navýšiť 100 m2 x 23 €, t. j. 2300,-- €. Cena diela tak činí spolu 5359,--€.

1. Na záver poďakovala starostka obce prítomným za účasť.

**Uznesenie**

**Obecného zastupiteľstva vo Veselom**

**zo dňa 29. 4. 2013**

**Uznesenie Obecného zastupiteľstva vo Veselom č. 21/2013**

Obecné zastupiteľstvo vo Veselom

Schvaľuje

VZN obce Veselé č.1/2013 o určení výšky dotácie na prevádzku a mzdy na dieťa materskej školy a žiaka školských zariadení so sídlom na území obce Veselé.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 22/2013**

Obecné zastupiteľstvo vo Veselom

schvaľuje

poskytnutie finančných prostriedkov na rok 2013 na záujmové aktivity občanov do 30 rokov v zmysle zákona č. 325/2012Z.z.- zmena zákona o financovaní škôl, ktorým sa mení a dopĺňa zákon č. 597/2003 Z.z. na účely rozdeľovania výnosu dane z príjmov obciam na základe kritéria počtu obyvateľov vo veku od 5 do 15 rokov vo výške 90,00 € na dieťa a rok podľa Návrhu na vysporiadanie medzi Obcou Veselé a Obcou Rakovice a medzi Obcou Veselé a Mestom Piešťany ako poskytovateľmi záujmového vzdelávania v centrách voľného času, ktoré navštevujú deti s trvalým pobytom na území obce Veselé k 1. januáru kalendárneho roka.

Prítomných 7 poslancov

Schválilo 6 poslancov

Zdržal sa hlasovania PhDr. Peter Koiš

**Uznesenie Obecného zastupiteľstva vo Veselom č. 23/2013**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 28. 2. 2013.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 24/2013**

Obecné zastupiteľstvo vo Veselom

a/ schvaľuje

návrh programu zasadnutia na deň 29.4.2013

b/ určuje overovateľov zápisnice poslankyne Janku Kováčovú a Adrianu Duračkovú, za zapisovateľku zápisnice pracovníčku obecného úradu Veselé Máriu Krátku.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 25/2013**

Obecné zastupiteľstvo vo Veselom

a/ schvaľuje

uzatvorenie dodatku k zmluve o dielo č. 02/2013 uzavretej s Krško Vincent, Dubnica nad Váhom C1 52/127, 018 41 Dubnica nad Váhom.

Prítomných 7 poslancov

Schválilo 7 poslancov

Vo Veselom 19. 4. 2013

Viera Šipková

Starostka obce

Zapísala:

Mária Krátká .........................................................

Overovatelia zápisnice:

Janka Kováčová .........................................................

Adriana Duračková ..........................................................